**AJÁNLATTÉTELI FELHÍVÁS**

**„A Farkasréti zsidó temetőben elvégzendő kertészeti munkák”**

tárgyú versenyeztetési eljárásban

*2017. december 20.*

**I. AJÁNLATTÉTELI FELHÍVÁS**

**Tisztelt Ajánlattevők!**

A jelen Ajánlattételi felhívás alapján ezúton kérjük fel Önöket ajánlattételre az alábbi versenyeztetési eljárás keretében.

1./ **AZ AJÁNLATKÉRŐ ADATAI:**

**Ajánlatkérő:**

**Budapesti Zsidó Hitközség**

székhelye: 1075 Budapest, Síp u. 12.

tel.: +36 14135550

E-mail: ugyvezeto@bzsh.hu

képviseli: Dr. Kunos Péter ügyvezető igazgató

2./ **A BESZERZÉS TÁRGYA:**

***„*A Farkasréti zsidó temetőben elvégzendő kertészeti munkák*”***

3./ **AZ ELJÁRÁS JOGCÍME**

Ajánlatkérő jelen Ajánlattételi felhívás megküldésével nyilvános eljárást kezdeményez saját pályáztatási szabályzata alapján a tárgyban, tekintettel arra, hogy a beszerzés nem tartozik a Kbt. hatálya alá.

4./ **A BESZERZÉS TÁRGYA, ILLETŐLEG MENNYISÉGE**:

A beszerzés tárgya a Farkasréti zsidó temető (1121 Budapest, Érdi út 9.) kertészeti kivitelezési munkáinak elvégzése, amely magába foglalja a temető közlekedési területein a látogathatóság biztosítását és a kerítéseken belüli környezeti rend kialakítását.

4/1: A nyertes ajánlattevő feladatának részét képezik, az alább felsorolt, Ajánlatkérő által támasztott elvárások szerint elvégzendő kiviteli munkák:

- A temető területén az elvadult zöld növényzet (kivéve fák és díszcserjék) levágása, összegyűjtése és elszállítása.

- A balesetveszélyes (korhadt, megjelölt) fák kivágása, azzal a megkötéssel, hogy amennyiben a kivágott fák tűzifának alkalmasak, akkor 1m-es hosszra vágva, rendezetten a ravatalozónál kijelölt helyre szükséges azt összehordani.

- Az elhanyagolt részeken a sírok közötti zöld terület megtisztítása: fatuskók és cserjék talaj feletti tőelválasztása. Cél az, hogy a látogatásnál ne legyen balesetveszélyes a már rendezett terület. A rendezett területen a balesetveszély elhárítása, továbbá a biztonságos bejárás biztosítása a cél. A kivágott zöld hulladék összegyűjtése és elszállítása.

- A temetőben található minden faapríték összeszedése és elszállítása.

- Talaj felszínén futó kúszónövények összeszedése és a kerítéseken lévő kúszónövények leszedése és elszállítása. A fákra felfutó növényeket csak teljes keresztmetszetben szükséges elvágni.

- Mindenféle és fajta szemét összeszedése és elszállítása a sírokról is.

- Ajánlattevő/kivitelező köteles óvni és védeni az ép és a ledőlt síremlékeket.

- A beazonosíthatóan ledőlt síremlékek darabjait csak a munkavégzéshez szükséges mértékben szabad mozgatni. Nagyobb tömegű (kézi emelők elégtelensége esetén) síremlékek nem mozgathatók.

- Megtisztított terepet a helyi viszonyoknak megfelelően rendezni szükséges és a sírok közötti közlekedő sávokat biztonságosan járhatóvá kell tenni.

- Az Ajánlattevő/kivitelező mindenkor köteles a munkaterületen egy előre megnevezett építésvezetőt (munkavezetőt) biztosítani, akinek a szükséges utasítások átadhatók.

- Ajánlattevő/kivitelező csak az Ajánlatkérő/BZSH által arra kijelölt személy utasításait fogadhatja el.

- Ajánlattevő/kivitelező az árajánlat adása előtt köteles a munkaterületet bejárni, a terület adottságának tudatában az árajánlatot elkészíteni. Ajánlatkérő/BZSH a későbbiekben erre vonatkozó hivatkozást nem fogad el.

- A kivételes eseteket az Ajánlattevő/kivitelezőköteles azonnal jelenteni a Ajánlatkérőnek/BZSH-nak. (pl.: sír ledőlése, lopás, II. világháborús bomba, stb.)

- Referencia nyújtása az elbírálásnál előnyt jelent, de a munkavégzés minőségéről az Ajánlatkérő minden esetben helyszíni szemle/bejárás során kíván meggyőződni. Ennek érdekében a temetőben az első munkaterület a középső út vonala mentén a temető végétől számított 50m a temető teljes szélességében. Amikor a Ajánlattevő/kivitelező ezzel elkészült, akkor mindkét fél képviselője közös helyszíni bejárást tart és dönt a munkavégzés további menetéről.

- A Ajánlatkérő/megrendelő mindvégig fenntartja azt a jogot, hogy ha nem megfelelő vagy kegyeletet sértő módon végzik a kivitelezést, akkor a kiviteli munkát egyoldalúan, azonnal felmondhatja. A Ajánlattevő/kivitelező az addig végzet munkát elszámolhatja.

- A temető területén pénteken 14 órától vasárnap reggelig és valamennyi zsidó ünnepen munkát végezni tilos. A zsidó ünnepek naptára a szerződés mellékletét képezi.

- 4/2: Ajánlattevő/kivitelező jelen vállalkozásába teljes körűen beletartoznak a temető zöld felületének éves szintű karbantartási munkái a 2018. és a 2019. év– során.

A munkák magukba foglalják tavasszal: a frissen kihajtott egyedek kiirtása permetezéssel és kapálással.

Továbbá ősszel: Ros Hasana ünnepre

- vagy egyeztetett időpontban a tél beállta előtt - a temető zöld területeinek kaszálása az évben felgyűlt szemét összeszedését és elszállítását. Külön megállapodás tárgyát képezi továbbá, ha természeti károkozás történik (pl.: ha a vihar fákat dönt ki).

- A pályázat beadása esetén a pályázó cég a Ajánlatkérő/BZSH által előírt kritériumokat tudomásul veszi.

**5./ A SZERZŐDÉS MEGHATÁROZÁSA**:

Vállalkozási szerződés.

A jelen eljárás eredményeként megkötendő szerződés tervezetét az ajánlatkérési dokumentáció tartalmazza.

**6./ A SZERZŐDÉS IDŐTARTAMA ÉS A TELJESÍTÉS HELYE**:

Ajánlattevőnek ajánlatában nyilatkoznia kell, hogy munkát milyen határidővel tudja megkezdeni és befejezni. (a 4/1-es fázisra vonatkozóan).

Az Ajánlatkérő előteljesítést elfogad.

**7./ A SZERZŐDÉST BIZTOSÍTÓ MELLÉKKÖTELEZETTSÉGEK**

Késedelmi kötbér: Az ilyen módon kiszabható kötbér maximuma a teljes nettó szerződéses ellenérték 10 %-át nem haladhatja meg. A kötbér mértéke a késedelemmel érintett napok vonatkozásában nem lehet kevesebb a teljes nettó szerződéses ellenérték 0,5%-ánál. Ajánlatkérő a kötbérmaximum elérését követően, ha a teljesítéshez fűződő érdeke megszűnt, a szerződéstől elállhat.

**8./ AZ ELLENSZOLGÁLTATÁS TELJESÍTÉSÉNEK FELTÉTELEI, ILLETŐLEG A VONATKOZÓ JOGSZABÁLYOKRA HIVATKOZÁS:**

A megvalósítás pénzügyi fedezetét az Ajánlatkérő biztosítja.

Az Ajánlatkérő a vállalkozási 20 %-ára előleget biztosít.

Számla kiállítás és teljesítés:

4/1-es fázis:

A vállalkozási díj egyösszegű átalánydíj. A szerződéses ellenérték kifizetése magyar forintban (HUF), átutalással történik.

A végszámla kiállítására a nyertes Ajánlattevő a feladat teljeskörű teljesítését követően válik jogosulttá, tervdokumentáció Megrendelő részére történő hiba- és hiánymentes átadása után (a két időpont közül a későbbi az irányadó).

4/2-es fázis: A számla negyedévente a teljesítés igazolása után állítható ki.

A kifizetések igazolt teljesítés igazolások és a számlák igazolt kézhezvételétől számított 15 (tizenöt) naptári napon belül átutalással történnek.

**9./ AZ ELJÁRÁSBAN LEHET-E TÁRGYALNI:**

Jelen eljárásban a benyújtott ajánlatokat az Ajánlatkérő külön tárgyalás nélkül kívánja elbírálni.

Ajánlatkérő azonban fenntartja az arra vonatkozó jogát, hogy az ajánlatok bontását követően – amennyiben szükségesnek tartja - tárgyalás tartásáról dönthessen. Amennyiben az Ajánlatkérő döntése alapján tárgyalás tartására kerül sor, annak során a beadott ajánlatban feltüntetett ajánlati ár módosítható. Az esetleges tárgyalás pontos időpontjáról Ajánlatkérő írásban értesíti ajánlattevőt az ajánlatok felbontását követően. A tárgyaláson az ajánlati ár és a szerződéses feltételek tárgyalására kerülhet sor. Tárgyalás tartása esetén a végleges ajánlat (végleges árazott költségvetés) beadására Ajánlatkérő szükség szerint további 10 (tíz) nap póthatáridőt adhat. Ebben az esetben az ajánlattevő ajánlati kötöttsége a végleges ajánlat beadásának időpontjával áll be. Az esetleges tárgyaláson a cégjegyzésre jogosult vagy megfelelő meghatalmazással bíró személy vehet részt.

**10./ A KIZÁRÓ OKOK:**

**Kizáró okok:**

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben az alábbi kizáró okok fennállnak:

*a)* végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*b)* tevékenységét felfüggesztette, vagy akinek tevékenységét felfüggesztették;

*c)* gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés *b),* vagy *g)* pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;

*d)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;

*e)* a magyarországi nyilvántartásban nincs bejegyezve;

*f)* a szolgáltatás nyújtásához a Magyarországon előírt engedéllyel, jogosítvánnyal vagy előírt szervezeti, kamarai tagsággal nem rendelkezik;

**Igazolási mód:**

A kizáró okok fenn nem állásáról az Ajánlattevőnek csak nyilatkoznia kell, hogy maga, illetve alvállalkozója - és adott esetben az alkalmasság igazolásában részt vevő szervezet - nem tartozik a felhívásban előírt kizáró okok hatálya alá.

**11./ AZ ALKALMASSÁG KÖVETELMÉNYEI:**

A Vállalkozó temető felújításban szerzett tapasztalata, referenciák és a cég kiegyensúlyozott pénzügyi helyzete.

**12./ AZ AJÁNLATTÉTELI HATÁRIDŐ:**

**2018. január 22. 13:00**

**13./ AZ AJÁNLAT BENYÚJTÁSÁNAK MÓDJA ÉS CÍME:**

**Helye: Budapesti Zsidó Hitközség Jogi Osztály**

1075 Budapest, Síp utca 12. I. emelet.

Az ajánlatokat személyesen – zárt borítékban - minden munkanap 08-12 óráig lehet eljuttatni legkésőbb 2018.01.22. 13:00 óráig. Postai úton benyújtásra nincs lehetőség.

Az ajánlatokat a mellékelt adatlapok felhasználásával kell benyújtani az ajánlattételi határidő lejártáig. Azokat a benyújtott ajánlatokat, amelyek Ajánlatkérő általi kézhezvételére az ajánlattételi határidő lejártát követően kerül sor, Ajánlatkérő elkésettnek tekinti és kizárja.

**14./ AZ AJÁNLATTÉTEL NYELVE (NYELVEI):**

Az eljárás és az ajánlattétel nyelve magyar.

Amennyiben az ajánlatban idegen nyelvű dokumentum kerül becsatolásra, az ajánlattevők kötelesek annak egyszerű magyar fordítását is az ajánlathoz csatolni.

**15./ AZ AJÁNLAT(OK) FELBONTÁSÁNAK HELYE, IDEJE:**

**Helye: Budapesti Zsidó Hitközség Jogi Osztály**

1075 Budapest, Síp utca 12. I. emelet

**Időpontja:** 2018. január 22.13:00 óra

Az ajánlatok felbontásánál az Ajánlatkérő, az Ajánlattevők, valamint az általuk meghívott személyek lehetnek jelen.

**16./ AZ AJÁNLATI KÖTÖTTSÉG ÉS AZ ÖSSZEGZÉS MEGKÜLDÉSÉNEK TERVEZETT IDŐPONTJA:**

Az ajánlati kötöttség időtartama: 30 (harminc) nap. Ajánlatkérő fenntartja magának a jogot, hogy az ajánlatok elbírálásának elhúzódása esetén az ajánlattevőket ajánlatuk további 10 (tíz) napra történő fenntartására kérje fel.

**17./ A SZERZŐDÉSKÖTÉS TERVEZETT IDŐPONTJA:**

Ajánlatkérő tájékoztatja ajánlattevőket, hogy tárgyi eljárás vonatkozásában külön eredményhirdetést nem kíván tartani. Ajánlatkérő az ajánlattevőket írásban értesíti az eljárás eredményéről.

A szerződéskötés tervezett időpontja: az eljárás eredményéről szóló értesítés megküldését követően haladéktalanul a nyertes ajánlattevővel egyeztetett időpontban.

Ajánlatkérő a Ptk. 6:74. § (2) bek. alapján fenntartja a jogot a szerződéskötés megtagadására.

**18./ RÉSZAJÁNLAT, TÖBBVÁLTOZATÚ AJÁNLAT TÉTELÉNEK LEHETŐSÉGE/KIZÁRÁSA:**

Ajánlatkérő részajánlat tételi lehetőséget nem biztosít. Többváltozatú ajánlat nem tehető.

**19./ AZ AJÁNLATOK ÉRTÉKELÉSE:**

Ajánlatkérő által felállított szakértői bizottság az eljárásból ki nem zárt ajánlattevő érvényesnek minősített ajánlatát az alábbi értékelési szempontok alapján értékeli.

A bírálat alapja az **ajánlati ár.**

**20./ EGYÉB RENDELKEZÉSEK:**

A helyszíni bejárás időpontja Winkler Miksával egyeztetve a + 36 20 928 1658 telefonszámon.

**21./ AZ AJÁNLATTÉTELI FELHÍVÁS MEGKÜLDÉSÉNEK NAPJA:**

**2017. december 20.**

**Dr. Kunos Péter**

**ügyvezető igazgató**

**Budapesti Zsidó Hitközség**

**Ajánlati lap 1**

**„„A Farkasréti zsidó temetőben elvégzendő kertészeti munkák”**

 **tárgyú ajánlati felhíváshoz**

|  |  |
| --- | --- |
| **Cégnév:** |  |
| **Székhely:** |  |
| **Adószám:** |  |
| **Cégjegyzékszám:** |  |
| **Képviseli:** |  |
| **E-mail cím:** |  |
| **Telefonszám:** |  |
| **Mobil telefonszám:** |  |
| **Tervező neve:** |  |

Budapest, 2017.

…………………………………………

**Ajánlati lap 2**

**„A Farkasréti zsidó temetőben elvégzendő kertészeti munkák”**

**tárgyú ajánlati felhíváshoz**

|  |  |
| --- | --- |
| Megnevezés | Ajánlati árFt, ÁFA nélkül |
| 4/1-es fázis |  |
| 4/2-es fázis |  |
| **Összesen:** |  |

Budapest, 2017.

…………………………………………

**Ajánlati lap 3**

**„A Farkasréti zsidó temetőben elvégzendő kertészeti munkák”**

**tárgyú ajánlati felhíváshoz**

Alulírott,

|  |  |
| --- | --- |
| Cégnév: |  |
| Székhely: |  |
| Adószám: |  |
| Cégjegyzékszám: |  |
| Képviseli: |  |

jelen nyilatkozatommal a Budapesti Zsidó Hitközség (1075 Budapest, Síp u. 12.) által kiírt, **a „ „A Farkasréti zsidó temetőben elvégzendő kertészeti munkák”**

tárgyú ajánlati felhívásával összefüggésben:

* az ajánlati kiírásban foglalt feltételeket elfogadom
* az ajánlati kiírás mellékletét képező szerződéstervezetet elfogadom
* az ajánlati kiírás 10. pontjában meghatározottak egyike sem áll fenn társaságunkkal kapcsolatban
* a megnevezett tervező rendelkezik vezető tervező címmel
* adó- és köztartozása társaságunknak nincs

Budapest, 2017.

…………………………………………

**Ajánlati lap 4**

**„A Farkasréti zsidó temetőben elvégzendő kertészeti munkák”**

**” tárgyú ajánlati felhíváshoz**

#### Nyilatkozat felelősségbiztosításról

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ajánlattevő cégjegyzésre jogosult képviselője büntetőjogi felelősségem tudatában a Budapesti Zsidó Hitközség Ajánlatkérő által **„„A Farkasréti zsidó temetőben elvégzendő kertészeti munkák”** megnevezésű pályázat megvalósítása keretében

**nyilatkozom,**

hogy a tárgyban indított pályázat eredményeként kötendő szerződés elnyerése esetén a szerződéskötés időpontjára

* **felelősségbiztosítási szerződést kötök[[1]](#footnote-1)**
* **a már meglévő felelősségbiztosítási szerződést kiterjesztem**22

a munkák teljes körére és teljesítés teljes időtartamára.

Budapest, 2017.

…………………………………………

1. A megfelelő rész aláhúzandó! [↑](#footnote-ref-1)